钦定古今图书集成/明伦汇编/闺媛典/第197卷 > 汪陈妻俞氏
## 钦定古今图书集成/明伦汇编/闺媛典/第197卷 > 汪陈妻俞氏

按《婺源县志》：“俞氏名云玉，休宁西溪人。年十七，归大
畈庠生汪陈。陈读书灵山禅室，山水夜暴发，寺毁，陈
漂死。俞年二十四，遗二孤，长可立三岁，次可学未晬。
翁姑皆白首，仰事俯育，氏一身肩之。朝夕工女红，力
蚕桑，以供薪水，目不窥户外，女童从学刺绣者甚众，
以上寿终。”